Document ID: 32003R1358

Reference:
EUR-Lex - 32003R1358 - DA
Avis juridique important
|
32003R1358
Kommissionens forordning (EF) nr. 1358/2003 af 31. juli 2003 om gennemførelse af Europa-Parlamentets og Rådets forordning (EF) nr. 437/2003 om indberetning af statistiske oplysninger om passager-, fragt- og postflyvning og om ændring af bilag I og II hertil (EØS-relevant tekst)
EU-Tidende nr. L 194 af 01/08/2003 s. 0009 - 0033
Kommissionens forordning (EF) nr. 1358/2003af 31. juli 2003om gennemførelse af Europa-Parlamentets og Rådets forordning (EF) nr. 437/2003 om indberetning af statistiske oplysninger om passager-, fragt- og postflyvning og om ændring af bilag I og II hertil(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 437/2003 af 27. februar 2003 om indberetning af statistiske oplysninger om passager-, fragt- og postflyvning(1), særlig artikel 10, ogud fra følgende betragtninger:(1) I henhold til artikel 10 i forordning (EF) nr. 437/2003 skal Kommissionen fastlægge gennemførelsesbestemmelser til den nævnte forordning.(2) Det er nødvendigt at udfærdige en fortegnelse over EF-lufthavne, dog ikke dem, der kun lejlighedsvis har erhvervsmæssig trafik, og over de fritagelser, der skal indrømmes.(3) Det er nødvendigt at foretage en specifikation af formatet for dataindberetningen, der er tilstrækkelig detaljeret til, at det sikres, at disse data kan bearbejdes hurtigt og omkostningseffektivt.(4) Der bør udfærdiges nærmere bestemmelser om formidling af de statistiske resultater.(5) I henhold til artikel 10, første led, i forordning (EF) nr. 437/2003 skal Kommissionen endvidere tilpasse specifikationerne i bilagene til forordningen.(6) Datastrukturen ved indberetning, koderne og definitionerne i bilag I og II til forordning (EF) nr. 437/2003 skal tilpasses.(7) Forordning (EF) nr. 437/2003 bør derfor ændres i overensstemmelse hermed.(8) De i denne forordning fastsatte foranstaltninger er i overensstemmelse med udtalelse fra Udvalget for det Statistiske Program, der er nedsat ved afgørelse 89/382/EØF, Euratom(2) -UDSTEDT FØLGENDE FORORDNING:Artikel 1Med henblik på gennemførelsen af artikel 3, stk. 2, 4 og 5, i forordning (EF) nr. 437/2003 fastsættes i bilag I til nærværende forordning en fortegnelse over EF-lufthavne, dog ikke dem, der kun lejlighedsvis har erhvervsmæssig trafik, og over fritagelser.Artikel 2Med henblik på gennemførelsen af artikel 7 i forordning (EF) nr. 437/2003 indberettes resultaterne i overensstemmelse med beskrivelsen af datafiler og indberetningsmedie i bilag II til nærværende forordning.Artikel 3Med henblik på gennemførelsen af artikel 8, stk. 1, i forordning (EF) nr. 437/2003 formidler Kommissionen alle data, som medlemsstaterne ikke har erklæret fortrolige, gennem det medie og med den datastruktur, den måtte finde hensigtsmæssig.Artikel 4Bilag I og II til forordning (EF) nr. 437/2003 erstattes af teksten i bilag III til nærværende forordning.Artikel 5Denne forordning træder i kraft på tyvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 31. juli 2003.På Kommissionens vegnePedro Solbes MiraMedlem af Kommissionen(1) EUT L 66 af 11.3.2003, s. 1.(2) EFT L 181 af 28.6.1989, s. 47.BILAG ILUFTHAVNSKATEGORIER, FORTEGNELSER OVER EF-LUFTHAVNE OG FRITAGELSERI. Lufthavnskategorier og relevante referenceperioderEF-lufthavne kan inddeles i fire kategorier:- Kategori "0": Lufthavne med under 15000 passagerenheder pr. år anses for kun lejlighedsvis at have erhvervsmæssig trafik og er derfor i henhold til artikel 3, stk. 3, ikke indberetningspligtige.- Kategori "1": Lufthavne med mellem 15000 og 150000 passagerenheder pr. år skal kun indberette tabel C1.- Kategori "2": Lufthavne med over 150000 og under 1500000 passagerenheder pr. år skal indberette samtlige tabeller i bilag I, men kan i henhold til artikel 3, stk. 4, opnå fuldstændig eller delvis fritagelse indtil 2003, 2004 eller 2005.- Kategori "3": Lufthavne med mindst 1500000 passagerenheder pr. år skal indberette samtlige tabeller i bilag I, men kan i henhold til artikel 3, stk. 5, opnå fuldstændig eller delvis fritagelse for tabel B1, dog kun i 2003.Det referenceår, der anvendes til beregning af antal passagerenheder med henblik på fastlæggelse af lufthavnskategorien i år N, er:- for lufthavne i kategori "0", "1" og "2": år N-2- for lufthavne i kategori "3": år N (undtagen for indberetning af tabeller for 2003, hvor passagerenhederne for 2001 lægges til grund, og for indberetning af tabeller for 2004, hvor passagerenhederne for 2003 lægges til grund).Lufthavne, hvis antal passagerenheder er faldet mellem år N-2 og år N-1, kan anvende år N-1 som referenceår for deres klassificering.II. Indrømmede fritagelserSammenfattende tabel efter EF-lufthavnes størrelseskategori og indberetningsår.>TABELPOSITION>Der kan være tale om fuldstændig eller delvis fritagelse.Delvis fritagelse kan kun indrømmes for følgende felter: "luftfartsselskabsinformation" og "disponible passagersæder".Hvis der indrømmes delvis fritagelse for disse felter, skal der i stedet for den normale kode anvendes en kode for ukendte oplysninger (for feltet "disponible passagersæder" er denne kode "999999999999").Hvis en lufthavn er indrømmet fritagelse i år N, men skifter kategori i år N, er fritagelsen ikke længere gyldig for dette år.III. Fortegnelser over berørte EF-lufthavne og fritagelserEF-lufthavne, der kun lejlighedsvis har erhvervsmæssig trafik (kategori "0"), er ikke indberetningspligtige. De er derfor ikke omfattet af følgende fortegnelser.Lufthavne i kategori "1" er angivet med kursiv i nedenstående fortegnelser.Lufthavne i kategori "2" er angivet med normal skrift i nedenstående fortegnelser.Lufthavne i kategori "3" er angivet med fed skrift i nedenstående fortegnelser.Lufthavne i kategori "3", der er fritaget for at indberette tabel B1 i 2003, er angivet med et "X" i kolonne 4, hvis der er tale om fuldstændig fritagelse, og med et "P" i kolonne 4, hvis der er tale om delvis fritagelse.Lufthavne i kategori "2", der er fritaget for at indberette tabel A1 og/eller B1 indtil år N (2003, 2004 eller 2005), er angivet med "år N" i kolonne 5.1 og/eller 5.2. Hvis der kun er indrømmet delvis fritagelse, er årstallet efterfulgt af et "P".Lufthavne i kategori "1" eller "2", der er fritaget for at indberette tabel C1 indtil år N (2003, 2004 eller 2005), er angivet med "år N" i kolonne 5.3. Hvis der kun er indrømmet delvis fritagelse, er årstallet efterfulgt af et "P".Eventuelle yderligere oplysninger om delvise fritagelser er angivet under tabellerne.Belgien: Fortegnelse over EF-lufthavne og fritagelser>TABELPOSITION>Danmark: Fortegnelse over EF-lufthavne og fritagelser>TABELPOSITION>Der er givet delvis fritagelse for feltet "disponible passagersæder" (tabel A1).Tyskland: Fortegnelse over EF-lufthaven og fritagelser>TABELPOSITION>Grækenland: Fortegnelse over EF-lufthavne og fritagelser>TABELPOSITION>Spanien: Fortegnelse over EF-lufthavne og fritagelser>TABELPOSITION>Frankrig: Fortegnelse over EF-lufthavne og fritagelser>TABELPOSITION>Der er givet delvis fritagelse for feltet "disponible passagersæder" (tabel A1).Irland: Fortegnelse over EF-lufthavne og fritagelser>TABELPOSITION>Der er givet delvis fritagelse for feltet "luftfartsselskabsinformation".Italien: Fortegnelse over EF-lufthavne og fritagelser>TABELPOSITION>Luxembourg: Fortegnelse over EF-lufthavne og fritagelser>TABELPOSITION>Nederlandene: Fortegnelse over EF-lufthavne og fritagelser>TABELPOSITION>Der er givet delvis fritagelse for feltet "disponible passagersæder" og "luftfartsselskabsinformation".Østrig: Fortegnelse over EF-lufthavne og fritagelser>TABELPOSITION>Portugal: Fortegnelse over EF-lufthavne og fritagelser>TABELPOSITION>Finland: Fortegnelse over EF-lufthavne og fritagelser>TABELPOSITION>Sverige: Fortegnelse over EF-lufthavne og fritagelser>TABELPOSITION>Det Forenede Kongerige: Fortegnelse over EF-lufthavne og fritagelser>TABELPOSITION>BILAG IIBESKRIVELSE AF DATAFILER OG INDBERETNINGSMEDIUMDer accepteres to EDI-kompatible formater (Electronic Data Interchange - elektronisk dataudveksling) til fremsendelse af de i forordningen foreskrevne tabeller, nemlig CVS-format (værdier adskilt med komma) med semikolon (;) som feltseparator og GESMES-EDIFACT.Liste over og beskrivelse af de felter, der skal anvendes til hver tabel i forordningenI den sammenfattende tabel nedenfor angives en liste over de felter, der skal indberettes for hver tabel i forordningen ("A1", "B1" og "C1") og for hver post (linje). Som det fremgår af kolonnerne for de enkelte tabeller, er der to muligheder:- "X": felter, der skal indberettes for den pågældende tabel- " " (blanktegn): felter, der ikke er relevante for den pågældende tabel. Disse felter skal normalt ikke indberettes for de pågældende tabeller. Dog accepteres i dette tilfælde også tomme felter (dvs. 2 feltseparatorer uden data imellem).Feltformat og -størrelseFeltformatet er numerisk (n), alfabetisk (a) eller alfanumerisk (an).Feltstørrelsen er enten fast ("format + antal tegn" - f.eks.: "n4") eller variabel med et maksimalt antal tegn ("format +".. "+ maks. antal tegn" - f.eks.: "n.12").>TABELPOSITION>En given tabel (for en given periode) skal svare til én fil (eller "forsendelse"), der indberettes til Eurostat.Hver fil (tabel) skal navngives efter følgende model: "CCYYPPTT.csv" (for csv-format) eller "CCYYPPTT.ges" (for gesmes-format), hvor "CC" repræsenterer landekoden (ISO's 2-bogstavers kode), "YY" årstallet, "PP" perioden (AN, Q1-Q4 eller 01-12) og "TT" tabel-id ("A1", "B1" eller "C1").Hvis filen er komprimeret, anvendes suffikset ".zip" i stedet for ".csv" eller ".ges".Fremsendelsesmediet skal muliggøre automatisk kontrol og bearbejdning af data hos Eurostat.Der bør så vidt muligt anvendes EDI-kompatible værktøjer. Dog accepteres i en overgangsperiode også "Pre-EDI"-værktøjer og strukturerede e-post-meddelelser, der sendes til en af Eurostat opgivet adresse.Hvis der anvendes strukturerede e-post-meddelelser, skal:- emnefeltet (subject field) i e-post-meddelelsen indeholde navnet på den fil (tabel), der fremsendes- filen (tabellen) være vedlagt (attached) e-post-meddelelsen (der må kun vedlægges én fil pr. e-post-meddelelse)- bemærkninger om dataene anføres som almindelig tekst i den meddelelse, som tabellen er vedlagt (der må ikke anvendes formateret tekst).BILAG IIIÆndringer til bilagene til forordning (EF) nr. 437/2003"BILAG IDATASTRUKTUR VED INDBERETNING TIL EUROSTATDe data, der skal indberettes, er begrænset til civil luftfart.De omfatter ikke statsflyvninger og trafik på jorden af passagerer, der rejser med flykode, eller fragt, der forsendes med luftfragtbrev.A. Tabel for flyveetaper (månedlige data(1))Dataene i denne tabel vedrører kun erhvervsmæssig lufttransport.Postformat for datafil>TABELPOSITION>B. Tabel for udgangs-/bestemmelseslufthavn (månedlige data(2))Dataene i denne tabel vedrører kun erhvervsmæssig lufttransport.Postformat for datafil>TABELPOSITION>C. Lufthavnstabel (mindst årlige data)Dataene i denne tabel vedrører kun erhvervsmæssig lufttransport, med undtagelse af "samlede erhvervsmæssige luftfartøjsoperationer", der vedrører alle erhvervsmæssige luftfartøjsoperationer i almindelighed og "samlede luftfartøjsoperationer", der vedrører alle civile luftfartøjsoperationer (bortset fra statsflyvninger).Postformat for datafil>TABELPOSITION>KODER1. Indberettende landDet kodesystem, der skal anvendes, er afledt af ICAO-indekset over nationalitetsbetegnelser for stedsangivelser. Hvis der findes flere ICAO-forkortelser for samme land, anvendes den ICAO-forkortelse, der betegner hovedområdet.Belgien EBDanmark EKTyskland EDGrækenland LGSpanien LEFrankrig LFIrland EIItalien LILuxembourg ELNederlandene EHØstrig LOPortugal LPFinland EFSverige ESDet Forenede Kongerige EG2. ReferenceperiodeAN (eller 45) årQ1 (eller 21) januar-marts (1. kvartal)Q2 (eller 22) april-juni (2. kvartal)Q3 (eller 23) juli-september (3. kvartal)Q4 (eller 24) oktober-december (4. kvartal)01-12 januar- december (måned)3. LufthavnKoderne for lufthavne skal være i overensstemmelse med ICAO-koderne med fire bogstaver, jf. ICAO-dokument 7910. Ukendte lufthavne kodes "ZZZZ".4. Luftfartsselskabsinformation"1EU" for luftfartsselskaber registreret i Den Europæiske Union"1NE" for luftfartsselskaber, som ikke er registreret i Den Europæiske Union"ZZZ" for ukendte luftfartsselskaber"888" for "fortrolig" (anvendes i tabel A1 og B1, hvis en eller flere "oplysninger om luftfartsselskabet" ikke kan afgives af hensyn til fortroligheden)"999" for alle luftfartsselskaber (anvendes kun i tabel C1).Luftfartsselskaber, der er delvist registreret i EU, skal registreres som "EU-luftfartsselskaber".Koden "2" + ISO's 2-bogstavers landekode (luftfartsselskabets registreringsland) og ICAO-koden for luftfartsselskab kan også anvendes (fakultativt).5. LuftfartøjstypeKoderne for luftfartøjstyper skal være i overensstemmelse med ICAO-typekoderne for luftfartøjer, jf. ICAO-dokument 8643.Ukendte luftfartøjstyper kodes "ZZZZ".(1) For 2003 accepteres "mindst kvartalsdata".(2) For 2003 accepteres "mindst kvartalsdata".BILAG IIDEFINITIONER OG INDBERETNINGSPLIGTIGE STATISTISKE OPLYSNINGEREfter hvert defineret udtryk er angivet, i hvilke artikler eller tabeller i forordningen det forekommer.I. GENERELLE DEFINITIONER OG VARIABLER1) EF-lufthavn (artikel 1 og 3)Et nærmere defineret land- eller vandområde i en medlemsstat, der er omfattet af traktaten, som helt eller delvist er bestemt til at blive anvendt til luftfartøjers ankomst, afgang og trafik på jorden, og som er åbent for erhvervsmæssig lufttransport(se -4-).2) Statsflyvning (artikel 1 og tabel C1)En flyvning, der udføres på vegne af en stats militær, toldmyndigheder, politi eller andre retshåndhævende myndigheder.Enhver flyvning, der betegnes som "statsflyvning" af de statslige myndigheder.Ved udtrykket "dog undtaget flyvning med statsluftfartøjer" i artikel 1 forstås "dog undtaget statsflyvninger".3) Passagerenhed (artikel 3, stk. 2, 4 og 5)En passagerenhed svarer til en passager eller 100 kg fragt eller post.Med henblik på udarbejdelse af fortegnelsen over EF-lufthavne(se -1-), jf. artikel 3, stk. 2, og i overgangsperioden, jf. artikel 3, stk. 4 og 5, beregnes tærsklerne for EF-lufthavne(se -1-) i "passagerenheder" som samlet antal transporterede passagerer(se -16-) plus samlet antal direkte transitpassagerer(se -18-) (registreret én gang) plus samlet indladet/udladet fragt og post(se -17-).4) Erhvervsmæssig lufttransport (artikel 1 og tabel A1, B1, C1)En flyvning eller en række flyvninger, der udføres med henblik på offentlig transport af passagerer og/eller fragt og post mod vederlag eller lejeafgift.Der kan være tale om ruteflyvning(se -5-) eller charterflyvning(se -6-).5) Ruteflyvning (tabel A1 og B1)Erhvervsmæssig lufttransport(se -4-), som gennemføres efter en offentliggjort fartplan eller med en sådan regelmæssighed og hyppighed, at der tydeligt er tale om en systematisk række flyvninger.Omfatter også ekstra flyvninger som følge af overskydende trafik fra ruteflyvninger.6) Charterflyvning (tabel A1 og B1)Erhvervsmæssig lufttransport(se -4-), bortset fra ruteflyvning(se -5-).7) Passagerflyvning (tabel A1 og B1)Ruteflyvning(se -5-) eller charterflyvning(se -6-), som gennemføres af luftfartøjer med en eller flere betalende passagerer, og alle flyvninger, hvor der ifølge offentliggjorte fartplaner tilbydes passagerflyvning.Omfatter også flyvninger med både betalende passagerer og fragt og post, der transporteres mod betaling.8) Ren fragt- og postflyvning (tabel A1 og B1)Ruteflyvning(se -5-) eller charterflyvning(se -6-), som gennemføres af luftfartøjer, der transporterer anden last mod betaling end passagerer, dvs. fragt og post.Omfatter ikke flyvninger med en eller flere betalende passagerer og flyvninger, hvor der ifølge offentliggjorte fartplaner tilbydes passagerflyvning.9) Luftfartsselskab (kommercielt lufttrafikforetagende) (tabel A1, B1 og C1)Et lufttrafikforetagende med en gyldig licens til gennemførelse af erhvervsmæssige flyvninger(se -13-).Har flere luftfartsselskaber truffet aftaler i form af joint venture eller på anden måde kontraktligt forpligtet sig til, at to eller flere af dem hver for sig har ansvaret for udbud og salg af lufttransportprodukter i forbindelse med en flyvning eller en kombination af flyvninger, anføres det luftfartsselskab, der faktisk foretager flyvningen.II. Definitioner og variabler vedrørende tabel A1 (flyveetape)10) Flyveetape (tabel A1)Den af et luftfartøj tilbagelagte strækning fra starten til næste landing.11) Passagerer om bord (tabel A1)Alle passagerer om bord på et luftfartøj ved ankomst til eller afgang fra den indberettende lufthavn.Alle betalende og ikke betalende passagerer om bord på et luftfartøj under en flyveetape(se -10-).Omfatter også direkte transitpassagerer(se -18-) (registreret ved ankomster og afgange).12) Fragt og post om bord (tabel A1)Alt gods og al post om bord på et luftfartøj ved ankomst til eller afgang fra den indberettende lufthavn.Alt gods og al post om bord på et luftfartøj under en flyveetape(se -10-).Omfatter også direkte transitgods og -post (registreret ved ankomster og afgange).Omfatter også ekspresgods og diplomatpost.Omfatter ikke passagerernes bagage.13) Erhvervsmæssig flyvning (tabel A1)En flyvning, der udføres med henblik på offentlig transport af passagerer og/eller fragt og post mod vederlag eller lejeafgift.I tabel A1 er erhvervsmæssige flyvninger aggregeret med henblik på beregning af de øvrige "indikatorfelter" ("Passagerer om bord(se -11-)", "Fragt og post om bord(se -12-)" og "Disponible passagersæder(se -14-)").14) Disponible passagersæder (tabel A1)Det samlede antal passagersæder, der udbydes til salg i et luftfartøj, der gennemfører en flyveetape(se -10-) mellem et lufthavnspar.Det samlede antal betalende passagerer på en flyveetape(se -10-) må ikke overstige det samlede antal passagersæder, der udbydes til salg.Omfatter også sæder, der allerede er solgt på en flyveetape, dvs. sæder, der optages af direkte transitpassagerer(se -18-).Omfatter ikke sæder, der faktisk ikke er til rådighed til transport af passagerer på grund af bruttovægtbegrænsninger.Hvis disse oplysninger ikke foreligger, skal et af følgende skøn indberettes (i prioriteret rækkefølge fra det mest til det mindst relevante):1. Specifik luftfartøjskonfiguration udtrykt i antal disponible passagersæder i luftfartøjet (identificeret ved luftfartøjets registreringsnummer)2. Gennemsnitlig luftfartøjskonfiguration udtrykt i gennemsnitligt antal disponible passagersæder for den pågældende luftfartøjstype og det pågældende luftfartsselskab3. Gennemsnitlig luftfartøjskonfiguration udtrykt i gennemsnitligt antal disponible passagersæder for den pågældende luftfartøjstype.III. DEFINITIONER OG VARIABLER VEDRØRENDE TABEL B1 (UDGANGS- OG BESTEMMELSESLUFTHAVN) OG TABEL C1 (LUFTHAVNE)15) Udgangs- og bestemmelseslufthavn (tabel B1)Trafikken på en flyvning i forbindelse med erhvervsmæssig lufttransport(se -4-) med et unikt flyvenummer opdelt efter lufthavnspar i overensstemmelse med indladnings- og udladningspunkt på flyvningen.For passagerer, fragt eller post, hvor indladningslufthavnen ikke kendes, anses udgangslufthavnen for at være indladningssted; tilsvarende anses luftfartøjets bestemmelseslufthavn for at være udladningssted, hvis udladningslufthavnen ikke kendes.16) Transporterede passagerer (tabel B1 og C1)Alle passagerer på en given flyvning (med unikt flyvenummer), registreret én gang, selv om flyvningen består af flere etaper.Alle betalende og ikke betalende passagerer, hvis flyrejse begynder eller slutter i den indberettende lufthavn, og transitpassager, der stiger på eller af i den indberettende lufthavn.Omfatter ikke direkte transitpassagerer(se -18-).17) Indladet/udladet fragt og post (tabel B1 og C1)Alt gods og al post, der er indladet i eller udladet af et luftfartøj.Omfatter også ekspresgods og diplomatpost.Omfatter ikke passagerernes bagage.Omfatter ikke direkte transitgods og -post.18) Direkte transitpassagerer (tabel C1)Passagerer, som efter et kort ophold fortsætter deres flyrejse om bord på samme luftfartøj på en flyvning med samme nummer som den flyvning, hvormed de ankom.I den samlede lufthavnsstatistik og med henblik på beregning af passagerenheder(se -3-) registreres passagerer i direkte transit kun én gang.Passagerer, der skifter luftfartøj på grund af tekniske problemer, men fortsætter på en flyvning med samme flyvenummer, registreres som direkte transitpassagerer.Nogle flyvninger med mellemlandinger får tildelt et nyt flyvenummer i lufthavnen for at skelne mellem ankomst og afgang (flyvning/returflyvning). Som eksempel kan nævnes en flyvning fra Barcelona til Hamburg med returflyvning til Barcelona via Frankfurt. Passagerer, der i et sådant tilfælde fortsætter deres flyrejse med samme luftfartøj til det mellemliggende bestemmelsessted, skal registreres som direkte transitpassagerer.19) Samlede erhvervsmæssige luftfartøjsoperationer (tabel C1)Alle starter og landinger af flyvninger, der udføres mod vederlag eller lejeafgift.Omfatter også erhvervsmæssig lufttransport(se -4-) og alle erhvervsmæssige luftfartøjsoperationer i almindelighed.20) Samlede luftfartøjsoperationer (tabel C1)Alle starter og landinger foretaget med luftfartøjer.Omfatter også samlede erhvervsmæssige luftfartøjsoperationer(se -19-) og ikke-erhvervsmæssige luftfartøjsoperationer i almindelighed.Omfatter ikke statsflyvninger(se -2-).Omfatter ikke touch-and-goes, overskydninger og forgæves landingsforsøg."

Summary:
Statistiske oplysninger om passager-, fragt- og postflyvning
Statistiske oplysninger om passager-, fragt- og postflyvning
 
RESUMÉ AF:
Forordning (EF) nr. 437/2003 om indberetning af statistiske oplysninger om passager-, fragt- og postflyvning
Forordning (EF) nr. 1358/2003 om gennemførelse og ændring af forordning (EF) nr. 437/2003
HVAD ER FORMÅLET MED DISSE FORORDNINGER?
For at kunne formulere EU’s luftfartspolitik er det nødvendigt at have sammenlignelige, konsistente, samtidige og regelmæssige statistiske data til rådighed om omfanget af og udviklingen i passager-, fragt- og postflyvningen i EU. Formålet med forordning (EF) nr. 437/2003 er således at etablere et solidt statistisk grundlag med henblik på dette.
Den suppleres af gennemførelsesforordning (EF) nr. 1358/2003, der indeholder vigtige metodologiske oplysninger, såsom de lufthavnskategorier, som indberetningskravene er baseret på, yderligere definitioner og retningslinjer for koder.
HOVEDPUNKTER
Formålet med forordning (EF) nr. 437/2003 er at indsamle pålidelige regelmæssige, ajourførte, harmoniserede og sammenlignelige oplysninger om passager-, fragt- og postflyvning. En generel indsamling af data på et sammenligneligt og harmoniseret grundlag kan give grundlag for at etablere et integreret system med pålidelige, konsistente og aktuelle oplysninger.
Hvert EU-land skal indsamle statistiske data om:passagerer  fragt og post  flyveetaper  disponible passagersæder  luftfartøjsoperationer.  Hvert EU-land skal desuden indsamle alle de angivne data for alle EU-lufthavne på dens område med en trafik på over 150 000 passagerer pr. år. Lufthavne med mellem 15 000 og 150 000 passagerer skal indberette mindre omfattende oplysninger, mens lufthavne med under 15 000 passagerer ikke anses for indberetningspligtige.
Hvor det er muligt, skal dataindsamlingen baseres på disponible kilder for at reducere respondenternes indberetningsbyrde. Respondenter, som medlemsstaterne anmoder om at levere oplysninger, har pligt til at give sandfærdige og fuldstændige oplysninger inden for den anførte tidsfrist.
Dataindsamlingen baseres på totaltællinger, medmindre der udarbejdes andre normer for nøjagtigheden af Europa-Kommissionen. EU-landene skal indberette de behandlede data, inklusive de data, der er erklæret fortrolige, til Eurostat.
EU-landene skal på Kommissionens anmodning meddele alle oplysninger om de metoder, der anvendes i forbindelse med indsamlingen af dataene, samt væsentlige ændringer i de anvendte indsamlingsmetoder.
Forordning (EF) nr. 1358/2003 opstiller en fortegnelse over EU-lufthavne (dog ikke dem, der kun lejlighedsvis har erhvervsmæssig trafik).
Den indeholder meget vigtige metodologiske oplysninger - f.eks. lufthavnskategorier - som danner grundlag for de fastsatte indberetningsforpligtelser, samt yderligere definitioner og retningslinjer for koder.
HVORNÅR GÆLDER FORORDNINGERNE FRA?
Forordning (EF) nr. 437/2003 trådte i kraft den 31. marts 2003.
Forordning (EF) nr. 1358/2003 trådte i kraft den 21. august 2003.
BAGGRUND
For yderligere oplysninger henvises til:Referencemanual for lufttransportstatistik (Eurostat)  Eurostats transportdatabase (Eurostat)  Lufttransportstatistik (Eurostat).  
HOVEDDOKUMENTER
Europa-Parlamentet og Rådets forordning (EF) nr. 437/2003 af 27. februar 2003 om indberetning af statistiske oplysninger om passager-, fragt- og postflyvning (EUT L 66 af 11.3.2003, s. 1-8).
Efterfølgende ændringer af forordning (EF) nr. 437/2003 er indarbejdet i grundteksten. Denne konsoliderede udgave har ingen retsvirkning.
Kommissionens forordning (EF) nr. 1358/2003 af 31. juli 2003 om gennemførelse af Europa-Parlamentet og Rådets forordning (EF) nr. 437/2003 om indberetning af statistiske oplysninger om passager-, fragt- og postflyvning og om ændring af bilag I og II hertil (EUT L 194 af 1.8.2003, s. 9-33)
Se den konsoliderede udgave.
seneste ajourføring 13.04.2018